id sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms id nl id id pl id id id id ms id id es id ms ms id ms sv ms ms ms ms en id id ms id ms nl ms ms en en ms ms ms ms ms id ms id ms ms ms id id ms ms id fr ms id ms ms ms ms ms en id id ms de id id id ja id id ms ms id id id en ms ms en en en en en id ms id id ms en id id jv ms id id it es id id en id ms ms ms ms ms ms
Punca Kahak Terjadi, Awasi Warna Kahak Kerana Ia Petunjuk Kesihatan!
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Isu Saluran Pernafasan Lain
Ayuh jadi yang pertama untuk memberi komen!
Sertai Kami atau Log Masuk untuk menghantar komen
AWAS! 5 Warna Kahak Ini Ada Maksud Tertentu Dengan Kesihatan Anda!
Ditulis oleh Nana Muhammad Disemak pada tadi
Disemak secara perubatan oleh Dr. Ahmad Wazir Aiman
Ah, geramnya! Bencilah asyik batuk untuk keluarkan kahak. Pernahkah anda terfikir punca kahak terhasil, dan mengapa ia berbeza warnanya?
Artikel ini akan menerangkan 5 warna kahak yang perlu anda tahu untuk kesihatan anda.
Pakar Laringologi dari Cleveland Clinic’s Voice Center, Dr Paul C. Bryson menyatakan bahawa lendiran terhasil secara semula jadi oleh tubuh kita pada setiap hari.
Beliau menambah, “Walaupun jumlah sebenar lendiran yang dihasilkan masih tidak diketahui, tapi kebanyakan pakar menganggapnya kira-kira satu liter sehari!”
Ia mempunyai peranan yang penting dalam badan seperti melapisi banyak tisu tubuh kita.
Konsistensi lendir yang licin membantu untuk melindungi dan melembapkan, serta memerangkap perengsa yang mengganggu sistem tubuh kita.
Tubuh anda akan menghasilkan lendiran yang banyak di dalam tekak, iaitu kahak apabila mengalami keradangan disebabkan oleh :
Terdedah kepada asap atau pencemaran
Warna kahak boleh berubah bergantung kepada elemen yang mempengaruhi seperti jangkitan kuman, masalah kesihatan dan sebagainya.
#1 Punca kahak kuning atau hijau
Sekiranya anda melihat kahak berwarna kuning atau hijau, biasanya ia adalah tanda bahawa badan anda sedang melawan jangkitan kuman.
Warna yang dihasilkan berasal daripada sel darah putih anda.
Pada mulanya, anda mungkin melihat kahak kuning yang kemudian bertukar menjadi hijau. Perubahan yang berlaku bergantung kepada tahap keterukan dan tempoh anda sakit.
Ia boleh disebabkan oleh jangkitan kuman yang ringan seperti selesema ataupun yang lebih serius seperti :
Kahak berwarna perang yang kelihatan seakan-akan ‘berkarat’ merupakan tanda darah lama dalam kahak.
Ia merupakan perubahan warna kahak daripada merah atau merah jambu.
Selain daripada tanda keradangan paru-paru oleh jangkitan bakteria, ia juga boleh disebabkan oleh penyakit bronkitis kronik yang sering dialami oleh perokok dan cystic fibrosis.
Menyedut bahan berbahaya seperti asbestos juga boleh menyebabkan penyakit paru-paru yang tidak dapat disembuhkan dan menghasilkan kahak perang.
Bagi kes yang lebih teruk, punca kahak perang boleh menjadi tanda abses paru-paru, iaitu koleksi nanah yang menyakitkan, disebabkan oleh jangkitan bakteria.
Apa pun penyebabnya, kahak perang tidak seharusnya diambil mudah terutama sekali jika disertai dengan batuk yang berpanjangan.
#3 Punca kahak berdarah, merah atau merah jambu
Kahak berwarna merah atau merah jambu boleh menjadi tanda amaran yang lebih serius.
Merah atau merah jambu menunjukkan bahawa terdapat pendarahan di saluran pernafasan atau paru-paru.
Batuk yang teruk boleh menyebabkan pendarahan dengan memecahkan saluran darah di paru-paru, yang membawa kepada kahak berdarah.
Walau bagaimanapun, keadaan yang lebih serius juga boleh mengakibatkan kahak merah atau merah jambu.
Dr. Barbara Kreel, Pakar Telinga, Hidung dan Tekak daripada Geisinger menyatakan, “Sekiranya anda mengalami kahak berdarah, anda harus segera berjumpa dengan doktor. Jika berlaku sekali sahaja, ia mungkin tidak menjadi masalah.”
“Namun jika berlanjutan, ia mungkin memberi isyarat keadaan yang lebih serius seperti penyakit tibi dan penyakit salur darah paru-paru.
“Pastikan anda peka akan simptom lain yang mungkin menunjukkan sesuatu yang lebih serius mengenai kesihatan anda”, tambah beliau lagi.
Penyakit lain yang mempunyai gejala kahak berdarah ialah:
Jangkitan paru-paru tahap teruk
Kahak berwarna putih boleh menjadi tanda jangkitan virus bronkitis, dan boleh bertukar menjadi kuning-hijau jika tidak dirawat.
Penyakit refluks gastro, di mana asid daripada perut dilambung naik ke esofagus boleh menyebabkan batuk berkahak putih dan pekat.
Penyakit pulmonari obstruktif kronik (COPD) berupaya menjadikan saluran udara semakin sempit dan paru-paru menghasilkan jumlah kahak putih dalam kuantiti banyak.
Kegagalan jantung kongestif juga boleh menghasilkan kahak putih yang banyak. Ia berlaku apabila jantung hilang kemampuan untuk mengepam darah ke seluruh badan secara beransur-ansur.
Dalam keadaan ini, banyak cecair akan terkumpul di paru-paru dan meningkatkan jumlah kahak putih. Selalunya, anda juga akan mengalami sesak nafas.
Kahak hitam sering menjadi tanda anda menyedut sesuatu seperti habuk, kerap dijumpai dalam kalangan pelombong arang batu.
Walau bagaimanapun, ia juga dapat menandakan sesuatu yang lebih serius seperti jangkitan kulat pada paru-paru.
Tambahan pula, merokok dan pengambilan dadah kokain juga boleh menjadi punca kahak hitam.
Jika anda mengalami perubahan warna kahak seperti di atas untuk jangka masa yang lama, sila berunding dengan doktor anda segera.
Namun begitu, warna kahak cuma rujukan dan harus dipertimbangkan bersama gejala lain.
Sekiranya warna kahak anda normal tetapi keadaan anda bertambah buruk, segera berkunjung ke pusat perubatan berdekatan.
Guna kalkulator ini untuk mengira Indeks Jisim Badan (BMI) dan semak tahap kesihatan berat badan anda. Anda juga boleh menyemak BMI anak.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Hello Health Group tidak menawarkan nasihat perubatan, diagnosis atau rawatan.
Color phlegm. https://wexnermedical.osu.edu/blog/what-does-the-color-of-your-phlegm-mean. Accessed Feb 15, 2022.
Color phlegm. https://health.clevelandclinic.org/mucus-and-phlegm-what-to-do-if-you-have-too-much/. Accessed Feb 15, 2022.
Color phlegm. https://www.geisinger.org/health-and-wellness/wellness-articles/2017/09/11/20/37/yellow-red-green-what-color-is-your-phlegm#:~:text=Yellow%20phlegm%20is%20a%20sign,Kreel.&text=Green%20phlegm%20is%20an%20indication,off%20a%20more%20serious%20infection. Accessed Feb 15, 2022.
Color phlegm. https://www.ncbi.nlm.nih.gov/pmc/articles/PMC3945631/. Accessed Feb 15, 2022.
Color phlegm. https://www.health.harvard.edu/blog/dont-judge-your-mucus-by-its-color-201602089129. Accessed Feb 15, 2022.
COPD: Perbezaan Bronkitis Kronik Dan Emfisema
Tak Selesanya Tekak Berkahak! Atasi Masalah Kahak Dengan 4 Tip Mudah Ini
Ditulis oleh Nana Muhammad Disemak pada tadi
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.